Aalborg Stiftstidende, 1844-07-03
Aalborg, den 3die Juli. J Løverdags paadømtes i Høiesteret efter en Procedure, der havde varet siden Mandagen den 17de Juni, den store aalborgske Justitssag, der oprindeligt er behandlet af Byfoged Cancelliraad Wølfferdt og Overauditeur, Kammerjunker Holck, som Commissairer. Efterat disse to Justitsembedsmænd – hedder det i Fædrelandet –, nemlig fra den 29de April 1837 til den 30te Mai næstefter, havde optaget nogle Undersøgelsesforhører i Anledning af et hos Huusmand Christen Jørgensen i Kjær Herred Natten imellem den 20de og 21de April 1837 forøvet røverisk Overfald, forenet med Jndbrud, under hvilket Beboerne vare blevne bundne og mishandlede, og det ved denne Leilighed var blevet oplyst, at bemeldte Røveri var iværksat efter Anstiftelse af Skomagersvend Lorenz Jacob Meier, samt i Forening med Musketeer Woldsted og nogle flere Jndivider af 3die jydske Jnfanteri-Regiment, blev der under 27de Mai udfærdiget et kgl. Commissorium for bemeldte Embedsmænd til at sammentræde i en Commission for at foretage de yderligere Undersøgelser saavel for de allerede da arresterede Personers Vedkommende som i Henseende til de flere Andre, der maatte befindes med dem at have deeltaget i de ommeldte Forbrydelser og i de flere i Aalborg og Omegn i de senest foregaaende Aar uopdagede Tyverier, som Undersøgelsen lod formode vilde kunne blive opdagede. Dette Commissorium blev senere extenderet ved Commissoforier af 31te August 1839 og 2den November 1841 ifølge hvilket Commissarierne have afleveret 156 Jndivider til vedkommende Jurisdictioner, tilligemed Extractudskrifter af de over dem optagne Forhører, og selv paakiendt Sagen for 82 Personers Vedkommende, af hvilke dog 3 vare afgaaede ved Døden, inden Dom faldt i Sagen. Undersøgelserne have strakt sig over Aalborg, Viborg, Randers, Aarhuus, Skanderborg, Ringkjøbing, Hjørring og Odense Amter og til Kjøbenhavn, og forsaavidt Sagen er bleven paadømt af Commissarierne, har den angaaet 541 Facta, hvoraf 21 Røverier, 70 Jndbrudstyverier, 140 attenderede og intenderede Jndbrudstyverier samt 310 simple Tyverier og andre Forbrydelser. For Høiesteret har Sagen været appelleret for 49 Personers Vedkommende, der tiltaltes for 339 forskjellige Facta. De med Sagens Behandling forbundne Omkostninger kunne formeentligen anslaaes til langt over 20,000 Rbd. Af de for Høiesteret tiltalte 49 Jndivider (31 Mandfolk og 18 Fruentimmer) er 1 afgaaet ved Døden under Sagens Appel, og 10 idømte Strafarbeide for Livstid i Forbindelse med Kagstrygning, nemlig 6 i Rasphuset, 2 i Fæstningen og 2 i Tugthuset, 5 til Strafarbeide for Livstid, nemlig 1 i Rasphuset, 2 i Fæstningen og 2 i Tugthuset, 31 til temporairt Strafarbeide, hvoraf 1 i Fæstningen og 1 i Tugthuset paa 14 Aar, 1 i Fæstningen og 2 i Tugthuset paa 12 Aar, 2 i Tugthuset og 5 i Fæstningen paa 10 Aar, 2 i Fæstningen og 2 i Tugthuset paa 8 Aar, 2 i Fæstningen og 1 i Tugthuset paa 6 Aar samt 12 i Forbedringshuset, hvoraf 3 paa 5 Aar, 3 paa 4 Aar, 1 paa 3 Aar, 4 paa 1 Aar og 1 paa 8 Maaneder, samt 1 i Fængsel paa Vand og Brød i 6 Gange 5 Dage, hvorimod 1 er frifunden for Actors videre Tiltale i Sagen. Som vi tidligere have anført er Sagen behandlet med megen Nøiagtighed. Forhorene optage over 40 Protocoller og ere ledsagede af omtrent 6000 Bilag, ligesom der for Nemhedens Skyld er udfærdiget Duplicater af alle Forhørene. J Salarium have Commissarierne efter dertil given bemyndigelse tilkjendt sig selv hver 1800 Rbd., samt Actor i Sagen, Procurator Sprechelsen, 900 Rbd. og hver af Defensorerne, Procuratorerne Cancellie. Jensen, Møller, Davidsen, Danniso og Nors 200 Rbd. Actors Jndlæg i Sagen udgjøre circa 800 Foliosider, og Commissariernes Dom 269 temmelig tæt skrevne Ark. Udfaldet ifølge Høiesteretsdommen blev saaledes, at 8 Personer dømtes til offentligt Arbeide paa Livstid tilligemed Kagstrygning, nemlig Lorenz Jacob Meyer, Jens Christian Olsen, Peter Anton Hassing, Johannes Jensen Steenild, Anders Hansen Nørager, Jørgen Justesen Gug, Niels Christensen Lassen til Rasphuusarbeide og Ane Pernille Andersdatter Storm til Tugthuusarbeide, 5 til offentligt Arbeide paa Livstid uden Kagstrygning, nemlig 3 til Tugthuset og 2 til Fæstningen. 30 Personer dømtes til temporairet offentligt Arbeide, nemlig 1 til Rasphuset i 12 Aar, 13 til Fæstningen fra 6 til 12 Aar, 3 til Tugthuset fra 10 til 12 Aar og 13 til Forbedringshuset fra 1 til 5 Aar; 2 dømtes til Fængsel paa Vand og Brød, nemlig 1 i 6 Gange 5 og 1 i 2 Gange 4 Dage, og 1 til simpel Fængsel paa sædvanlig Fangekost i 80 Dage, hvorimod 2 frifandtes for Actors videre Tiltale i Sagen. J Henseende til Erstatning og Actionens Omkostninger stadfæstedes Commissariernes Dom. Den Aalborgske Justitssag maa uden Tvivl, ansees for een af de største og meest implicerede Sager, der i mange Aar har været behandlet her i Landet. Vel angik Commissionsdommen ikke saa stort et Antal Personer som i den Dronninglundske, men deels har der i den Aalborgske Sag i Virkeligheden været inddraget og forhørt langt flere Jndivider end i denne, naar man nemlig regner dem med, der ere henviste til vedkommende Jurisdictioner, og deels har den Aalborgske Sag angaaet langt grovere og alvorligere Forbrydelser, og i Regelen langt farligere og paa et langt større Terretorium udspredte Forbrydere, idet en stor Deel af disse næsten havde organiseret sig til en Bande, der i Tillid til Retstilstandens Slaphed og den lange Tid, de havde vidst at unddrage sig Retfærdighedens Arm, udgjorde en sand Plage for en stor Deel af Jylland og navnlig for de isoleret boende Landboere, hvis Personer og Eiendomme vare voldgivne disse Forbryderes hensynsløse og rovbegjærlige Behandling. Den Aalborgske Commission skyldes det saaledes vistnok, at endeel af det nordlige Jylland er bleven befriet fra en stor Mængde farlige og dumdristige Forbrydere, og Retssikkerheden retableret der, hvor den ikke tidligere kunde siges at have hjemme; og af Commissarierne er det atter fornemmelig Brigadeauditeur Holck, der har udviist den største og meest frugtbringende Virksomhed, hvilket vi troe at kunne slutte allerede af den Omstændighed, at det var i den anden af Commissariernes Jurisdiction, at en stor Deel af de værste og farligste Forbrydere havde deres Tilhold, uden at det hidtil var lykkedes Cancelliraad Wolfferdt at træffe de nødvendige Foranstaltninger til at sikkre Borgerne mod deres Misgierninger, idet netop Aalborg benyttedes som Udgangspunct for deres Virksomhed. Det er os ogsaa bekjendt, at disse Overauditeur Holcks Bestræbelser for at røgte det ham anbetroede Kald ere blevne anerkjendte baade af Borgerne i Aalborg, hvem de fornemmelig kom tilgode, og af Regjeringen, der ikke har kunnet blive uvidende om, at de, uagtet de baade active og passive Hindringer, der stillede sig imod Samme, have baaret gode Frugter, og haabe vi, ville vedblive at bære dem. Den bedste Maade, paa hvilken Regjeringen imidlertid kan vise sin Anerkjendelse, er unægteligt ved snart at ansætte Overauditeur Holck i en Stilling, hvor hans godtgjorte Dygtighed som Forhørsdommer og Retsbetjent kan komme Borgerne og Staten tilgode, Noget, som Ancienneteten ikke synes at kunne blive til Hinder for, da han har været Candidat 18 Aar.